# ACT CONSTITUTIV ACTUALIZAT

al **AROBS TRANSILVANIA SOFTWARE S.A.**

Acționarii Arobs Transilvania Software S.A. (**"Societatea"**):

1. **Dl Voicu Oprean**, cetățean român, născut la data de 15 februarie 1971 în Cluj-Napoca, județul Cluj, România, identificat cu carte de identitate seria KX, nr. 940386, emisă de SPCLEP Cluj-Napoca, la data de 29 ianuarie 2013, CNP 1710215120684, domiciliat în str. Trifoiului nr. 22, Cluj-Napoca, județul Cluj, România (**"Dl Voicu Oprean"**),
2. Acționari tip lista persoane fizice sau juridice,

impreuna **“Actionarii”**

au decis aprobarea prezentului Act Consitutiv al Societatii, conform prevederilor Legii nr. 31/1990 privind societatile, republicata (**"Legea Societatilor"**).

# CAPITOLUL i

# denumire, FORMA JURIDICA, SEDIU SOCIAL, DURATA

## Art. 1. Denumirea Societatii

1.1. Denumirea Societatii este **Arobs Transilvania Software S.A.**

1.2. Toate actele, facturile, notificarile, comunicarile sau alte documente emanand de la Societate vor mentiona denumirea, forma juridica, sediul social, numarul de ordine in Registrul Comertului, codul fiscal si capitalul social al Societatii. Dacă Societatea deţine o pagină de internet proprie, aceste informaţii vor fi publicate şi pe pagina de internet.

## Art. 2. Forma juridica a Societatii

2.1. Societatea este persoana juridica romana, avand forma juridica a unei societati pe actiuni (S.A.).

## Art. 3. Sediul social

3.1. Sediul social al Societatii este situat in Str. Donath, nr. 11, Bloc M4, Scara 2, etaj 3, apartament 28, Cluj-Napoca, Județul Cluj, România.

3.2. Sediul poate fi schimbat in orice locatie din Romania, prin hotararea Adunarii Generale a Actionarilor, in conformitate cu prevederile Legii societatilor si cu prevederile acestui Act Constitutiv.

* 1. Societatea poate crea sucursale, filiale, reprezentante, agentii etc. in orice localitate din tara sau strainatate in baza hotararii Adunarii Generale a Actionarilor.

## Art. 4. Durata Societatii

4.1. Societatea se constituie pe durata nedeterminata.

# CAPITOLUL II

# OBIECTUL DE ACTIVITATE

## Art. 5. Obiectul de activitate

5.1. Domeniul de activitate principal al Societatii este:

- **Cod CAEN 620** - Activităţi de servicii în tehnologia informaţiei.

Activitatea principala a Societatii este:

- **Cod CAEN 6201** - Activităţi de realizare a soft-ului la comandă (software orientat client)**.**

5.2. Societatea mai desfasoara si urmatoarele activitati secundare:

* **Cod CAEN 0121** - Cultivarea strugurilor;
* **Cod CAEN 0122** - Cultivarea fructelor tropicale şi subtropicale;
* **Cod CAEN 0123** - Cultivarea fructelor citrice;
* **Cod CAEN 0124 -** Cultivarea fructelor seminţoase şi sâmburoase;
* **Cod CAEN 0125 -** Cultivarea fructelor arbuştilor fructiferi, căpşunilor, nuciferilor şi a altor pomi fructiferi;
* **Cod CAEN 0126 -** Cultivarea fructelor oleaginoase;
* **Cod CAEN 0127 -** Cultivarea plantelor pentru prepararea băuturilor;
* **Cod CAEN 0128 -** Cultivarea condimentelor, plantelor aromatice, medicinale şi a plantelor de uz farmaceutic;
* **Cod CAEN 0163 -** Activităţi după recoltare;
* **Cod CAEN 0164 -** Pregătirea seminţelor;
* **Cod CAEN 0230 -** Colectarea produselor forestiere nelemnoase din flora spontană;
* **Cod CAEN 0240 -** Activităţi de servicii anexe silviculturii;
* **Cod CAEN 0311 -** Pescuitul maritim;
* **Cod CAEN 0312 -** Pescuitul în ape dulci;
* **Cod CAEN 0321 -** Acvacultura maritimă;
* **Cod CAEN 0322 -** Acvacultura în ape dulci;
* **Cod CAEN 1011 -** Prelucrarea şi conservarea cărnii;
* **Cod CAEN 1012 -** Prelucrarea şi conservarea cărnii de pasăre;
* **Cod CAEN 1013 -** Fabricarea produselor din carne (inclusiv din carne de pasăre);
* **Cod CAEN 1020 -** Prelucrarea şi conservarea peştelui, crustaceelor şi moluştelor;
* **Cod CAEN 1031 -** Prelucrarea şi conservarea cartofilor;
* **Cod CAEN 1032 -** Fabricarea sucurilor de fructe şi legume;
* **Cod CAEN 1039 -** Prelucrarea şi conservarea fructelor şi legumelor n.c.a.;
* **Cod CAEN 1041 -** Fabricarea uleiurilor şi grăsimilor;
* **Cod CAEN 1042 -** Fabricarea margarinei şi a altor produse comestibile similare;
* **Cod CAEN 1051 -** Fabricarea produselor lactate şi a brânzeturilor;
* **Cod CAEN 1052 -** Fabricarea îngheţatei;
* **Cod CAEN 1061 -** Fabricarea produselor de morărit;
* **Cod CAEN 1062 -** Fabricarea amidonului şi a produselor din amidon;
* **Cod CAEN 1071 -** Fabricarea pâinii; fabricarea prăjiturilor şi a produselor proaspete de patiserie;
* **Cod CAEN 1072 -** Fabricarea biscuiţilor şi pişcoturilor; fabricarea prăjiturilor şi a produselor conservate de patiserie;
* **Cod CAEN 1073 -** Fabricarea macaroanelor, tăiţeilor, cuş-cuş-ului şi a altor produse făinoase similare;
* **Cod CAEN 1081 -** Fabricarea zahărului;
* **Cod CAEN 1082 -** Fabricarea produselor din cacao, a ciocolatei şi a produselor zaharoase;
* **Cod CAEN 1083 -** Prelucrarea ceaiului şi cafelei;
* **Cod CAEN 1084 -** Fabricarea condimentelor şi ingredientelor;
* **Cod CAEN 1085 -** Fabricarea de mâncăruri preparate;
* **Cod CAEN 1086 -** Fabricarea preparatelor alimentare omogenizate şi alimentelor dietetice;
* **Cod CAEN 1089 -** Fabricarea altor produse alimentare n.c.a.;
* **Cod CAEN 1091 -** Fabricarea preparatelor pentru hrana animalelor de fermă;
* **Cod CAEN 1092 -** Fabricarea preparatelor pentru hrana animalelor de companie;
* **Cod CAEN 1101 -** Distilarea, rafinarea şi mixarea băuturilor alcoolice;
* **Cod CAEN 1102 -** Fabricarea vinurilor din struguri;
* **Cod CAEN 1103 -** Fabricarea cidrului şi a altor vinuri din fructe;
* **Cod CAEN 1104 -** Fabricarea altor băuturi nedistilate, obţinute prin fermentare;
* **Cod CAEN 1105 -** Fabricarea berii;
* **Cod CAEN 1106 -** Fabricarea malţului;
* **Cod CAEN 1107 -** Producţia de băuturi răcoritoare nealcoolice; producţia de ape minerale şi alte ape îmbuteliate;
* **Cod CAEN 1330 -** Finisarea materialelor textile;
* **Cod CAEN 1439 -** Fabricarea prin tricotare sau croşetare a altor articole de îmbrăcăminte;
* **Cod CAEN 1723 -** Fabricarea articolelor de papetărie;
* **Cod CAEN 1811 -** Tipărirea ziarelor;
* **Cod CAEN 1812 -** Alte activităţi de tipărire n.c.a.;
* **Cod CAEN 1813 -** Servicii pregătitoare pentru pretipărire;
* **Cod CAEN 1814 -** Legătorie şi servicii conexe;
* **Cod CAEN 1820 -** Reproducerea înregistrărilor;
* **Cod CAEN 2561 -** Tratarea şi acoperirea metalelor;
* **Cod CAEN 2571 -** Fabricarea produselor de tăiat;
* **Cod CAEN 2591 -** Fabricarea de recipienţi, containere şi alte produse similare din oţel;
* **Cod CAEN 2592 -** Fabricarea ambalajelor uşoare din metal;
* **Cod CAEN 2593 -** Fabricarea articolelor din fire metalice; fabricarea de lanţuri şi arcuri;
* **Cod CAEN 2594 -** Fabricarea de şuruburi, buloane şi alte articole filetate; fabricarea de nituri şi şaibe;
* **Cod CAEN 2599 -** Fabricarea altor articole din metal n.c.a.;
* **Cod CAEN 2620 -** Fabricarea calculatoarelor şi a echipamentelor periferice;
* **Cod CAEN 2823 -** Fabricarea maşinilor şi echipamentelor de birou (exclusiv fabricarea calculatoarelor şi a echipamentelor periferice);
* **Cod CAEN 3299 -** Fabricarea altor produse manufacturiere n.c.a.;
* **Cod CAEN 3311 -** Repararea articolelor fabricate din metal;
* **Cod CAEN 3312 -** Repararea maşinilor;
* **Cod CAEN 3320 -** Instalarea maşinilor şi echipamentelor industriale;
* **Cod CAEN 4110 -** Dezvoltare (promovare) imobiliară;
* **Cod CAEN 4120 -** Lucrări de construcţii a clădirilor rezidenţiale şi nerezidenţiale;
* **Cod CAEN 4211 -** Lucrări de construcţii a drumurilor şi autostrăzilor;
* **Cod CAEN 4212 -** Lucrări de construcţii a căilor ferate de suprafaţă şi subterane;
* **Cod CAEN 4299 -** Lucrări de construcţii a altor proiecte inginereşti n.c.a;
* **Cod CAEN 4321 -** Lucrări de instalaţii electrice;
* **Cod CAEN 4322 -** Lucrări de instalaţii sanitare, de încălzire şi de aer condiţionat;
* **Cod CAEN 4329 -** Alte lucrări de instalaţii pentru construcţii;
* **Cod CAEN 4331 -** Lucrări de ipsoserie;
* **Cod CAEN 4333 -** Lucrări de pardosire şi placare a pereţilor;
* **Cod CAEN 4334 -** Lucrări de vopsitorie, zugrăveli şi montări de geamuri;
* **Cod CAEN 4511 -** Comerţ cu autoturisme şi autovehicule uşoare (sub 3,5 tone);
* **Cod CAEN 4519 -** Comerţ cu alte autovehicule;
* **Cod CAEN 4611 -** Intermedieri în comerţul cu materii prime agricole, animale vii, materii prime textile şi cu semifabricate;
* **Cod CAEN 4612 -** Intermedieri în comerţul cu combustibili, minereuri, metale şi produse chimice pentru industrie;
* **Cod CAEN 4613 -** Intermedieri în comerţul cu material lemnos şi materiale de construcţii;
* **Cod CAEN 4614 -** Intermedieri în comerţul cu maşini, echipamente industriale, nave şi avioane;
* **Cod CAEN 4615 -** Intermedieri în comerţul cu mobilă, articole de menaj şi de fierărie;
* **Cod CAEN 4616** - Intermedieri în comerţul cu textile, confecţii din blană, încălţăminte şi articole din piele;
* **Cod CAEN 4617 -** Intermedieri în comerţul cu produse alimentare, băuturi şi tutun;
* **Cod CAEN 4618 -** Intermedieri în comerţul specializat în vânzarea produselor cu caracter specific, n.c.a.;
* **Cod CAEN 4619 -** Intermedieri în comerţul cu produse diverse;
* **Cod CAEN 4621 -** Comerţ cu ridicata al cerealelor, seminţelor, furajelor şi tutunului neprelucrat;
* **Cod CAEN 4622 -** Comerţ cu ridicata al florilor şi al plantelor;
* **Cod CAEN 4623 -** Comerţ cu ridicata al animalelor vii;
* **Cod CAEN 4624 -** Comerţ cu ridicata al blănurilor, pieilor brute şi al pieilor prelucrate;
* **Cod CAEN 4631 -** Comerţ cu ridicata al fructelor şi legumelor;
* **Cod CAEN 4632 -** Comerţ cu ridicata al cărnii şi produselor din carne;
* **Cod CAEN 4633 -** Comerţ cu ridicata al produselor lactate, ouălor, uleiurilor şi grăsimilor comestibile;
* **Cod CAEN 4642 -** Comerţ cu ridicata al îmbrăcămintei şi încălţămintei;
* **Cod CAEN 4643 -** Comerţ cu ridicata al aparatelor electrice de uz gospodăresc, al aparatelor de radio şi televizoarelor;
* **Cod CAEN 4646 -** Comerț cu ridicata al produselor farmaceutice;
* **Cod CAEN 4647 -** Comerţ cu ridicata al mobilei, covoarelor şi a articolelor de iluminat;
* **Cod CAEN 4651 -** Comerţ cu ridicata al calculatoarelor, echipamentelor periferice şi software- ului;
* **Cod CAEN 4652 -** Comerţ cu ridicata de componente şi echipamente electronice şi de telecomunicaţii;
* **Cod CAEN 4665 -** Comerţ cu ridicata al mobilei de birou;
* **Cod CAEN 4666 -** Comerţ cu ridicata al altor maşini şi echipamente de birou;
* **Cod CAEN 4669 -** Comerţ cu ridicata al altor maşini şi echipamente;
* **Cod CAEN 4673 -** Comerţ cu ridicata al materialului lemnos şi al materialelor de construcţii şi echipamentelor sanitare;
* **Cod CAEN 4674 -** Comerţ cu ridicata al echipamentelor şi furniturilor de fierărie pentru instalaţii sanitare şi de încălzire;
* **Cod CAEN 4711 -** Comerţ cu amănuntul în magazine nespecializate, cu vânzare predominantă de produse alimentare, băuturi şi tutun;
* **Cod CAEN 4719 -** Comerţ cu amănuntul în magazine nespecializate, cu vânzare predominantă de produse nealimentare;
* **Cod CAEN 4721 -** Comerţ cu amănuntul al fructelor şi legumelor proaspete, în magazine specializate;
* **Cod CAEN 4722 -** Comerţ cu amănuntul al cărnii şi al produselor din carne, în magazine specializate;
* **Cod CAEN 4723 -** Comerţ cu amănuntul al peştelui, crustaceelor şi moluştelor, în magazine specializate;
* **Cod CAEN 4724 -** Comerţ cu amănuntul al pâinii, produselor de patiserie şi produselor zaharoase, în magazine specializate;
* **Cod CAEN 4725 -** Comerţ cu amănuntul al băuturilor, în magazine specializate;
* **Cod CAEN 4726 -** Comerţ cu amănuntul al produselor din tutun, în magazine specializate;
* **Cod CAEN 4741 -** Comerţ cu amănuntul al calculatoarelor, unităţilor periferice şi software-ului in magazine specializate;
* **Cod CAEN 4742 -** Comerţ cu amănuntul al echipamentului pentru telecomunicaţii în magazine specializate;
* **Cod CAEN 4743 -** Comerţ cu amănuntul al echipamentului audio/video în magazine specializate;
* **Cod CAEN 4751 -** Comerţ cu amănuntul al textilelor, în magazine specializate;
* **Cod CAEN 4752 -** Comerţ cu amănuntul al articolelor de fierărie, al articolelor din sticlă şi a celor pentru vopsit, în magazine specializate;
* **Cod CAEN 4753 -** Comerţ cu amănuntul al covoarelor, carpetelor, tapetelor şi a altor acoperitoare de podea, în magazine specializate;
* **Cod CAEN 4754 -** Comerţ cu amănuntul al articolelor şi aparatelor electrocasnice, în magazine specializate;
* **Cod CAEN 4759 -** Comerţ cu amănuntul al mobilei, al articolelor de iluminat şi al articolelor de uz casnic n.c.a., în magazine specializate;
* **Cod CAEN 4761 -** Comerţ cu amănuntul al cărţilor, în magazine specializate;
* **Cod CAEN 4762 -** Comerţ cu amănuntul al ziarelor şi articolelor de papetărie, în magazine specializate;
* **Cod CAEN 4763 -** Comerţ cu amănuntul al discurilor şi benzilor magnetice cu sau fără înregistrări audio/video, în magazine specializate;
* **Cod CAEN 4764 -** Comerţ cu amănuntul al echipamentelor sportive, în magazine specializate;
* **Cod CAEN 4765 -** Comerţ cu amănuntul al jocurilor şi jucăriilor, în magazine specializate;
* **Cod CAEN 4771 -** Comerţ cu amănuntul al îmbrăcămintei, în magazine specializate;
* **Cod CAEN 4772 -** Comerţ cu amănuntul al încălţămintei şi articolelor din piele, în magazine specializate;
* **Cod CAEN 4774 -** Comerţ cu amănuntul al articolelor medicale şi ortopedice, în magazine specializate;
* **Cod CAEN 4775 -** Comerţ cu amănuntul al produselor cosmetice şi de parfumerie, în magazine specializate;
* **Cod CAEN 4776 -** Comerţ cu amănuntul al florilor, plantelor şi seminţelor, comerţ cu amănuntul al animalelor de companie şi a hranei pentru acestea, în magazine specializate;
* **Cod CAEN 4777 -** Comerţ cu amănuntul al ceasurilor şi bijuteriilor, în magazine specializate;
* **Cod CAEN 4778 -** Comerţ cu amănuntul al altor bunuri noi, în magazine specializate;
* **Cod CAEN 4779 -** Comerţ cu amănuntul al bunurilor de ocazie vândute prin magazine;
* **Cod CAEN 4791 -** Comerţ cu amănuntul prin intermediul caselor de comenzi sau prin Internet;
* **Cod CAEN 4939 -** Alte transporturi terestre de călători n.c.a;
* **Cod CAEN 4941 -** Transporturi rutiere de mărfuri;
* **Cod CAEN 4942 -** Servicii de mutare;
* **Cod CAEN 5210 -** Depozitări;
* **Cod CAEN 5229 -** Alte activităţi anexe transporturilor;
* **Cod CAEN 5510 -** Hoteluri şi alte facilităţi de cazare similare;
* **Cod CAEN 5520 -** Facilităţi de cazare pentru vacanţe şi perioade de scurtă durată;
* **Cod CAEN 5530 -** Parcuri pentru rulote, campinguri şi tabere;
* **Cod CAEN 5590 -** Alte servicii de cazare;
* **Cod CAEN 5610 -** Restaurante;
* **Cod CAEN 5621 -** Activităţi de alimentaţie (catering) pentru evenimente;
* **Cod CAEN 5630 -** Baruri şi alte activităţi de servire a băuturilor;
* **Cod CAEN 5811 -** Activităţi de editare a cărţilor;
* **Cod CAEN 5812 -** Activităţi de editare de ghiduri, compendii, liste de adrese şi similare;
* **Cod CAEN 5813 -** Activităţi de editare a ziarelor;
* **Cod CAEN 5814 -** Activităţi de editare a revistelor şi periodicelor;
* **Cod CAEN 5819 -** Alte activităţi de editare;
* **Cod CAEN 5821 -** Activităţi de editare a jocurilor de calculator;
* **Cod CAEN 5829 -** Activităţi de editare a altor produse software;
* **Cod CAEN 5913 -** Activităţi de distribuţie a filmelor cinematografice, video şi a programelor de televiziune;
* **Cod CAEN 5920 -** Activităţi de realizare a înregistrărilor audio şi activităţi de editare muzicală;
* **Cod CAEN 6010 -** Activităţi de difuzare a programelor de radio;
* **Cod CAEN 6020 -** Activităţi de difuzare a programelor de televiziune;
* **Cod CAEN 6110 -** Activităţi de telecomunicaţii prin reţele cu cablu;
* **Cod CAEN 6120 -** Activităţi de telecomunicaţii prin reţele fără cablu (exclusiv prin satelit);
* **Cod CAEN 6130 -** Activităţi de telecomunicaţii prin satelit;
* **Cod CAEN 6190 -** Alte activităţi de telecomunicaţii;
* **Cod CAEN 6202 -** Activităţi de consultanţă în tehnologia informaţiei;
* **Cod CAEN 6203 -** Activităţi de management (gestiune şi exploatare) a mijloacelor de calcul;
* **Cod CAEN 6209 -** Alte activităţi de servicii privind tehnologia informaţiei;
* **Cod CAEN 6311 -** Prelucrarea datelor, administrarea paginilor web şi activităţi conexe;
* **Cod CAEN 6312 -** Activităţi ale portalurilor web;
* **Cod CAEN 6420 -** Activităţi ale holdingurilor;
* **Cod CAEN 6810 -** Cumpărarea şi vânzarea de bunuri imobiliare proprii;
* **Cod CAEN 6820 -** Închirierea şi subînchirierea bunurilor imobiliare proprii sau închiriate;
* **Cod CAEN 6831 -** Agenţii imobiliare;
* **Cod CAEN 6832 -** Administrarea imobilelor pe bază de comision sau contract;
* **Cod CAEN 7010 -** Activităţi ale direcţiilor (centralelor), birourilor administrative centralizate;
* **Cod CAEN 7021 -** Activităţi de consultanţă în domeniul relaţiilor publice şi al comunicării;
* **Cod CAEN 7022 -** Activităţi de consultanţă pentru afaceri şi management;
* **Cod CAEN 7111 -** Activităţi de arhitectură;
* **Cod CAEN 7112 -** Activităţi de inginerie şi consultanţă tehnică legate de acestea;
* **Cod CAEN 7120 -** Activităţi de testări şi analize tehnice;
* **Cod CAEN 7211 -** Cercetare- dezvoltare în biotehnologie;
* **Cod CAEN 7219 -** Cercetare- dezvoltare în alte ştiinţe naturale şi inginerie;
* **Cod CAEN 7220 -** Cercetare- dezvoltare în ştiinţe sociale şi umaniste;
* **Cod CAEN 7311 -** Activităţi ale agenţiilor de publicitate;
* **Cod CAEN 7312 -** Servicii de reprezentare media;
* **Cod CAEN 7320 -** Activităţi de studiere a pieţei şi de sondare a opiniei publice;
* **Cod CAEN 7420 -** Activităţi fotografice;
* **Cod CAEN 7430 -** Activităţi de traducere scrisă şi orală (interpreţi);
* **Cod CAEN 7490 -** Alte activităţi profesionale, ştiinţifice şi tehnice n.c.a.;
* **Cod CAEN 7733 -** Activităţi de închiriere şi leasing cu maşini şi echipamente de birou (inclusiv calculatoare);
* **Cod CAEN 7810 -** Activităţi ale agenţiilor de plasare a forţei de muncă;
* **Cod CAEN 7820 -** Activităţi de contractare, pe baze temporare, a personalului;
* **Cod CAEN 7830 -** Servicii de furnizare şi management a forţei de muncă;
* **Cod CAEN 7911 -** Activităţi ale agenţiilor turistice;
* **Cod CAEN 7912 -** Activităţi ale tur-operatorilor;
* **Cod CAEN 7990 -** Alte servicii de rezervare şi asistenţă turistică;
* **Cod CAEN 8121 -** Activităţi generale de curăţenie a clădirilor;
* **Cod CAEN 8211 -** Activităţi combinate de secretariat
* **Cod CAEN 8219 -** Activităţi de fotocopiere, de pregătire a documentelor şi alte activităţi specializate de secretariat;
* **Cod CAEN 8230 -** Activităţi de organizare a expoziţiilor, târgurilor şi congreselor;
* **Cod CAEN 8292 -** Activităţi de ambalare;
* **Cod CAEN 8299 -** Alte activităţi de servicii suport pentru întreprinderi n.c.a.;
* **Cod CAEN 8559 -** Alte forme de învăţământ n.c.a.;
* **Cod CAEN 8560 -** Activităţi de servicii suport pentru învăţământ;
* **Cod CAEN 9101 -** Activităţi ale bibliotecilor şi arhivelor;
* **Cod CAEN 9313 -** Activităţi ale centrelor de fitness;
* **Cod CAEN 9511 -** Repararea calculatoarelor şi a echipamentelor periferice;
* **Cod CAEN 9512 -** Repararea echipamentelor de comunicatii;
* **Cod CAEN 9521 -** Repararea aparatelor electronice de uz casnic;
* **Cod CAEN 9522 -** Repararea dispozitivelor de uz gospodăresc şi a echipamentelor pentru casă şi grădină;
* **Cod CAEN 9523 -** Repararea încălţămintei şi a articolelor din piele;
* **Cod CAEN 9525 -** Repararea ceasurilor şi a bijuteriilor;
* **Cod CAEN 9602 -** Coafură şi alte activităţi de înfrumuseţare;
* **Cod CAEN 9604 -** Activităţi de întreţinere corporală;
* **Cod CAEN 9700** - Activităţi ale gospodăriilor private în calitate de angajator de personal casnic.

5.3. Societatea poate efectua toate operatiunile (economice, financiare si comerciale) de natura sa influenteze direct sau indirect realizarea obiectului de activitate al Societatii, inclusiv operatiuni de import-export si comerciale. Societatea are de asemenea dreptul sa participe la capitalul social al altor societati, in calitate de partener, asociat sau actionar.

5.4. Obiectul de activitate al Societatii nu este prevazut in mod limitativ, el putand fi modificat sau completat in conformitate cu prevederile Actului Constitutiv precum si cu respectarea dispozitiilor Legii Societatilor.

# CAPITOLUL III

# CAPITALUL SOCIAL SI ACTIUNILE

## Art. 6. Capitalul Social

6.1. Capitalul social este exprimat in RON. Capitalul social total este de 91.139.498,8 RON, fiind subscris si vărsat in totalitate.

* 1. Capitalul social total este împărțit in 911.394.988acțiuni nominative, ordinare și în formă dematerializată, fiecare având o valoare nominală de 0,1 RON.
	2. Orice bunuri care reprezinta aport in natura la capitalul social, inclusiv proprietatea intelectuala, devin proprietatea Societatii.

## Art. 7. Actiunile

* 1. Acțiunile Societății sunt indivizibile, nominative, ordinare, liber transferabile, emise în formă dematerializată prin înscrierea în registrul acționarilor Societății, păstrat de Depozitarul Central SA.
	2. Dreptul de proprietate asupra acțiunilor Societății se va transmite, după admiterea la tranzacționare a Societății, în conformitate cu reglementările pieței de capital.
	3. Acțiunile Societății sunt admise la tranzacționare pe sistemul multilateral de tranzacționare administrat de Bursa de Valori București SA (BVB, AERO).

## Art. 8. Drepturile si obligatiile Actionarilor atasate Actiunilor

* 1. Fiecare acţiune conferă dreptul la un vot în Adunarea Generală a Actionarilor, dreptul de a participa la distribuirea dividendelor, la repartizarea profitului şi a activelor în situaţia dizolvării Societăţii, precum şi alte drepturi în conformitate cu dispoziţiile legale aplicabile, cu prevederile prezentului Act Constitutiv şi cu hotărârile Adunarii Generale a Actionarilor.
	2. Obligatiile Societatii sunt garantate cu patrimoniul Societatii, iar Actionarii raspund numai in limita participarii fiecaruia la capitalul social.
	3. Drepturile si obligatiile ce rezulta din actiuni le urmeaza pe acestea in cazul transferarii lor in proprietatea altor persoane. Dreptul de proprietate asupra actiunilor implica aderarea *de jure* la Actul Constitutiv al Societatii. Participarea salariatilor Societatii la profituri, ca o recompensa totala sau partiala a muncii lor, nu confera acestora statutul de actionari.

## Art. 9. Cesiunea de actiuni

9.1. Acționarii pot cesiona total sau parțial acțiunile către persoane fizice sau juridice, române sau străine, în conformitate cu reglementările pieței de capital.

# CAPITOLUL IV

# MAJORAREA SI REDUCEREA CAPITALULUI SOCIAL

## Art. 10. Majorarea capitalului social al Societatii

* 1. Capitalul social poate fi majorat prin hotararea Adunarii Generale a Actionarilor cu respectarea prevederilor Legii Societatilor si a prezentului Act Constitutiv.
	2. Majorarea capitalului social al Societatii va fi inregistrata la Registrul Comertului.

## Art. 11. Reducerea capitalului social

11.1. Capitalul social poate fi redus cu respectarea prevederilor Legii Societatilor si a prezentului Act Constitutiv, in temeiul hotararii Adunarii Generale a Actionarilor.

11.2. Reducerea capitalului social al Societatii isi va produce efecte numai dupa expirarea unei perioade de doua (2) luni de la publicarea in Monitorul Oficial al Romaniei a hotararii Adunarii Generale a Actionarilor cu privire la reducerea capitalului social al Societatii.

# CAPITOLUL V

# ADUNAREA GENERALA A ACTIONARILOR

## Art.12. Probleme ce intră în competența Adunării Generale a Acționarilor

* 1. Adunarea Generală a Acționarilor este organul de conducere a Societăţii, care decide cu privire la activitatea Societăţii şi la politicile economice şi de afaceri ale acesteia.
	2. Adunările Generale a Actionarilor sunt ordinare şi extraordinare.

12.3. Adunarea Generală Ordinară va hotărî cu privire la aspectele pentru care aprobarea sa este necesară, conform legii aplicabile şi asupra oricăror alte aspecte prevăzute de prezentul Act Constitutiv.

12.4. Adunarea Generală Extraordinară va hotărî cu privire la aspectele pentru care aprobarea sa este necesară, conform legii aplicabile şi asupra oricăror alte aspecte prevăzute de prezentul Act Constitutiv.

12.5. Adunarea Generală (Ordinară sau Extraordinară, în funcţie de competenţele prevăzute de lege) va hotărî cu privire la toate aspectele care, conform legii, trebuie decise de adunarea generală a acţionarilor, inclusiv, dar fără a se limita la, următoarele aspecte:

1. aproba si modifica bilantul contabil in urma analizarii raportului Consiliului de Administratie;
2. aproba si adopta situatiile financiare, inclusiv bilantul contabil si balanta de profit si pierderi;
3. distribuie profitul si pierderile Societatii si stabileste dividendele;
4. numeste si revoca membrii Consiliului de Administratie si ii descarca de gestiune;
5. hotaraste chemarea in judecata a membrilor Consiliului de Administratie pentru prejudicii aduse Societatii si numeste persoana autorizata sa exercite actiunea in instanta;
6. analizeaza activitatea membrilor Consiliului de Administratie al Societatii anual sau ori de cate ori este nevoie si hotaraste asupra modului de indeplinire a obligatiilor ce le revin;
7. stabileste bugetul de venituri si cheltuieli si programul de activitate pentru urmatorul an financiar;
8. hotaraste cu privire la schimbarea formei legale a Societatii;
9. hotaraste cu privire la modificarea obiectului de activitate;
10. hotaraste majorarea capitalului social;
11. hotaraste reducerea sau reintregirea capitalului social;
12. hotaraste fuzionarea cu alte societati sau divizarea Societatii;
13. decide asupra oricaror alte modificari sau completari aduse Actului Constitutiv sau asupra oricarei alte hotarari care necesita aprobarea sa, conform acestui Act Constitutiv si Legii Societatilor;
14. decide incheierea documentelor legale prin intermediul carora Societatea va cumpara, vinde, inchiria, schimba, ceda, ipoteca, gaja sau dispune in orice alt fel de activele Societatii, a caror valoare depaseste jumatate din valoarea contabila a activelor Societatii la data incheierii unui asemenea document.

12.6. Adunarea Generală Ordinară se va întruni cel puţin o dată pe an, în primele cinci luni de la data încheierii fiecărui exerciţiu financiar.

12.7 Alte Adunări Generale ale Actionarilor se vor întruni ori de câte ori un Acţionar sau Consiliul de Administraţie va considera necesar. Preşedintele Consiliului de Administraţie va convoca de îndată Adunarea Generală a Actionarilor la cererea oricărui Acţionar.

12.8 Adunările Generale ale Actionarilor vor fi convocate de către Consiliul de Administraţie cu cel puţin treizeci (30) de zile calendaristice înainte de data adunării.

12.9 Adunările Generale vor fi convocate (la fiecare convocare a unei astfel de adunări) la sediul social al Societăţii sau la o altă locaţie din România sau din străinătate aşa cum va fi indicat în convocatorul publicat de preşedintele Consiliului de Administraţie in Monitorul Oficial al Romaniei, Partea a IV-a, si in unul dintre ziarele de larga raspandire din localitatea in care se afla sediul Societatii sau din cea mai apropiată localitate. Schimbarea adresei unui Acţionar nu poate fi opusă Societăţii decât dacă a fost notificată Societăţii în scris de către respectivul Acţionar.

12.10 Adunările Generale a Actionarilor pot lua hotarari şi fără să îndeplinească formalităţile de convocare dacă toţi Acţionarii sunt prezenţi şi niciunul dintre ei nu se împotriveşte întrunirii unei astfel de adunări. Acţionarii pot lua măsuri şi adopta hotarari în scris (indiferent dacă prin fax sau în orice alt mod) fără a convoca o Adunare Generală a Actionarilor, cu acordul unanim în scris al tuturor Acţionarilor.

12.11 Procesul-verbal al fiecărei Adunări Generale a Actionarilor se va întocmi în scris, în conformitate cu legea română, se va consemna într-un registru corespunzător şi se va semna de preşedintele şi secretarul adunării. Acţionarii prezenţi pot de asemenea să semneze procesul-verbal.

12.12. Pentru validitatea deliberărilor adunării generale ordinare este necesară prezenţa acţionarilor care să deţină cel puţin o jumatate din numărul total de drepturi de vot. Hotărârile adunării generale ordinare se iau cu majoritatea voturilor exprimate.

12.13. Pentru validitatea deliberărilor adunării generale extraordinare este necesară la prima convocare prezenţa acţionarilor deţinând cel puţin o jumatate din numărul total de drepturi de vot, iar la convocările următoare, prezenţa acţionarilor reprezentând cel puţin o patrime din numărul total de drepturi de vot.

 Hotărârile sunt luate cu majoritatea voturilor deţinute de acţionarii prezenţi sau reprezentaţi. Decizia de modificare a obiectului principal de activitate al societăţii, de reducere sau majorare a capitalului social, de schimbare a formei juridice, de fuziune, divizare sau de dizolvare a societăţii se ia cu o majoritate de cel puţin două treimi din drepturile de vot deţinute de acţionarii prezenţi sau reprezentaţi.

# CAPITOLUL VI

# ADMINISTRAREA SOCIETATII

## Art. 13. Membrii Consiliului de Administratie - General

* 1. Societatea are un sistem unitar de administrare.
	2. Societatea este condusa de un Consiliu de administrație, format dintr-un număr de 3 membrii, dintre care unul deține funcția de Președinte al Consiliului de administrație.
	3. Administratorii își exercită atribuțiile împreună, administratorii neputând reprezenta societatea în mod individual, cu excepția Președintelui Consiliului de administrație.
	4. Societatea este reprezentată de Președintele Consiliului de administrație având puteri depline de reprezentare a societății.

Art. 14. Numirea membrilor Consiliului de Administratie

14.1 Membrii Consiliului de Administratie vor fi numiti si revocati de Adunarea Generala a Actionarilor.

14.2 Funcţia de preşedinte al Consiliului de Administraţie va fi ocupată de un membru al Consiliului de Administraţie numit de către Consiliul de Administraţie. Primul presedinte al Consiliului de Administraţie va fi numit de catre Adunarea Generala a Actionarilor.

14.3 Membrii Consiliului de Administraţie sunt numiţi pe o perioadă de 4 ani, cu posibilitatea re-alegerii pentru mai multe mandate, cu excepția primilor membri ai Consiliului de Administrație care vor fi numiți pe o perioadă de 2 ani.

14.4 Membrii Consiliului de Administraţie pot primi o remuneraţie dacă se stabileşte astfel prin hotararea Adunarii Generale a Actionarilor.

14.5 Consiliul de administrație este format din:

1. OPREAN VOICU, Președintele Consiliului de administrație.
2. CLEJA MIHAELA STELA, Membru al Consiliului de administrație.
3. GÂRBACEA RĂZVAN DIMITRIE, Membru independent al Consiliului de administrație.

Art. 15. Competentele Consiliului de Administratie

15.1. Consiliul de Administraţie răspunde de supravegherea, conducerea şi controlul general ale politicii de afaceri, administrării şi desfăşurării generale a activităţii Societăţii.

15.2. Consiliul de Administraţie va avea competenţa de a hotărî cu privire la orice aspect, cu excepţia competenţelor care sunt rezervate Adunării Generale a Actionarilor.

15.3. Consiliul de Administratie poate delega conducerea si reprezentarea societatii unuia sau mai multor directori, numind pe unul dintre ei director general.

15.4. Consiliul de Administraţie este însărcinat cu îndeplinirea tuturor actelor necesare şi utile pentru realizarea obiectului de activitate al Societăţii, cu excepţia celor rezervate de lege sau de prezentul Act Constitutiv pentru Adunarea Generală a Acţionarilor.

15.5. Consiliul de Administraţie are următoarele competenţe de bază, care nu pot fi delegate directorilor:

1. stabilirea direcţiilor principale de activitate şi de dezvoltare ale societăţii;
2. stabilirea politicilor contabile şi a sistemului de control financiar, precum şi aprobarea planificării financiare;
3. numirea şi revocarea directorilor şi stabilirea remuneraţiei lor;
4. supravegherea activităţii directorilor;
5. pregătirea raportului anual, organizarea adunării generale a acţionarilor şi implementarea hotărârilor acesteia;
6. introducerea cererii pentru deschiderea procedurii insolvenţei societăţii, potrivit Legii nr. 85/2006 procedura insolvenţei;
7. atribuţiile primite de către Consiliul de Administraţie din partea Adunării Generale a Acţionarilor, în conformitate cu art. 114 din Legea Societăților.
8. hotărăşte cu privire la mutarea sediului Societăţii;
9. hotărăşte înfiinţarea sau desfiinţarea de noi filiale, sucursale, reprezentanţe, agenţii etc. ale Societăţii;
10. decide în ce priveşte adoptarea hotărârilor referitoare la invesțiile efectuate în alte societăți și la distribuirea profitului și pierderilor care derivă din aceste investiții;

15.6 Consiliu de administrație mai deține și următoarele atribuții:

* extinderea obiectului de activitate al Societății, cu excepția celui principal;
* stabileşte atribuţiile directorilor, remuneraţiile acestora, hotărăşte revocarea directorilor;
* stabileşte modul de organizare a activităţii directorilor și supraveghează activitatea desfăşurată de către directorii societăţii;
* pregăteşte raportul anual, convoacă şi organizează adunările generale  ale societăţii;
* implementează hotărârile adunărilor generale ale acţionarilor;
* numeşte administratori provizorii în caz de vacanţă, demisie, incompatibilitate, interdicţie, a unuia sau doi administratori, până la întrunirea adunării  generale ordinare a acţionarilor;numeşte directorii provizorii în caz de vacanţă, demisie, incompatibilitate, interdicţie;
* verifică periodic îndeplinirea cerinţelor de experienţă şi integritate de către persoanele care deţin funcţii de conducere şi control în cadrul societăţii;
* aprobă participarea societății la capitalul social al altor societăţi comerciale şi  propune  reprezentanţii societăţii în consiliile  de  administraţie/reprezentare în  cadrul  cărora societatea  este  acţionar sau asociat;
* propune spre aprobare adunării generale extraordinare a acţionarilor reducerea capitalului social, fuziunea cu alte societăţi, orice modificare a actului constitutiv sau orice hotărâre pentru care este cerută  aprobarea adunării  generale extraordinare a acţionarilor;
* aprobă înfiinţarea sau desfiinţarea de puncte de lucru, în ţară sau în străinătate conform normelor legale în vigoare;
* aproba infiintarea, suspendarea, lichidarea de societăți comerciale în țară și /sau străinătate conform normelor juridice în vigoare;
* propune aprobării adunării  generale a acţionarilor modalităţile de participare a salariaţilor la profitul societăţii;
* aprobă achiziţionarea, înstrăinarea, construirea de imobile proprii în interesul desfăşurării activităţii societăţii;
* aprobă orice participaţie de natura imobilizărilor financiare la constituirea sau dezvoltarea unor societăţi comerciale de tip închis;
* aprobă contractarea de împrumuturi de orice tip, fonduri europene sau orice alte facilități financiare, în numele Societății, cu respectarea dispozițiilor legale;
* aprobă tranzacțiile semnificative cu părți afiliate (i.e. orice transfer de resurse, servicii sau obligații indiferent daca acesta presupune sau nu plata unui preț, a cărui valoare individuală sau cumulate reprezintă mai mult de 5% din activele nete ale Societății, potrivit ultimelor raportari financiare individuale publicate de Societate);
* Stabilește, principalii termeni și condiții ale actelor juridice încheiate de directorul general, în numele și pe seama Societății, având ca obiect deschiderea / închiderea de conturi curente la instituții financiare bancare sau nebancare, contracte de credit / împrumut / accesarea sau închiderea oricarui alt produs bancar și/sau de finanțare a Societății de la instituții bancare, instituții de credit și/sau alte instituții financiare bancare sau nebancare a caror valoare este permisă de lege sau act constitutiv, inclusiv garantarea obligațiilor financiare rezultate ca urmare a contractării unor împrumuturi, prin ipoteci mobiliare pe toate conturile societății, așa cum vor fi ele solicitate/agreate de finanțatori, în vederea acordării împrumuturilor. Imputernicirea astfel acordată este valabilă inclusiv pentru încheierea oricaror acte adiționale de modificare și/sau suplimentare a creditelor existente sau care urmează a fi contractate;
* decide cu privire la închirierea sau subînchirierea bunurilor imobile proprii;
* stabilește criterii relevante de monitorizare a rezultatelor activităţii conducerii executive/ conducerii superioare şi a societății în ansamblu şi de a evalua anual modul de aplicare a criteriilor;
* se asigură de respectarea cerinţelor (inclusiv a celor legale) privind externalizarea/delegarea unor activităţi operaţionale sau funcţii, atât înainte de efectuarea acesteia, cât şi pe toată durata externalizării/delegării și doar dacă nu va avea ca si consecința creșterea nejustificată a riscului operațional;
* stabilirea politicilor, strategiilor și planurilor de marketing, de cercetare şi dezvoltare, de asigurare a calităţii, de protecţie a mediului;
* aprobarea încheierii de acte juridice care angajează patrimoniul Societății, cu respectarea prevederilor legale privind solicitarea aprobării Adunarea Generala a Actionarilor, unde o astfel de aprobare este necesară;
* adoptă alte hotărâri cu privire la probleme, propuneri ori însărcinări date în competența sa de către Adunarea Generala a Actionarilor, Legea Societăților, reglementările Autoritatii de Supraveghere Financiara, Regulamentul de organizare și funcționare al Societății sau prin alte proceduri și reguli interne;
* este responsabil de depunerea la Oficiul Registrului Comerţului în termen de 15 zile de la data desfăşurării adunării generale ale acţionarilor a situaţiilor financiare anuale, a raportului anual, a raportului auditorului financiar;
* înregistrează la Oficiul Registrului Comerţului numele persoanelor împuternicite să reprezinte societatea, cu menţiunea dacă ele acţionează împreună sau separat.

## Art. 16. Ședințele Consiliului de Administrație

* 1. Pentru ca o ședință a Consiliului de Administraţie să fie ţinută în mod valabil, cel puţin doi (2) membri ai Consiliului de Administraţie trebuie să fie prezenţi la şedinţă, dintre care unul trebuie să fie în mod obligatoriu președintele Consiliului de Administrație.
	2. Toate hotărârile Consiliului de Administraţie se vor adopta cu majoritate simplă de peste cincizeci la suta (50%) a voturilor exprimate de membrii Consiliului de Administraţie prezenţi la şedinţă.
	3. Consiliul de Administraţie va fi convocat de preşedintele Consiliului de Administraţie, la iniţiativa sa sau la iniţiativa a cel puţin 2 membri din Consiliul de Administraţie.
	4. Convocatorul pentru şedinţa Consiliului de Administraţie va fi trimis în scris, în limba engleză sau română, pe fax sau, dacă se transmite altfel, întotdeauna însoţit de o comunicare pe fax cu cel puţin zece (10) zile calendaristice înainte de data şedinţei, către fiecare membru al Consiliului de Administraţie, de către preşedintele Consiliului de Administraţie, cu excepţia cazului în care Consiliul de Administraţie stabileşte altfel. Dacă nu se întruneşte cvorumul la prima şedinţă, termenul pentru convocările la şedinţele ulterioare ale Consiliului de Administraţie având aceeaşi ordine de zi va fi de cinci (5) zile calendaristice. În orice caz, Consiliul de Administraţie va fi obligat să se întrunească cel puţin o dată pe lună. Convocatorul va indica data, locul şi ordinea de zi pentru respectiva şedinţă.
	5. Toate şedinţele Consiliului de Administraţie se vor ţine la sediul social al Societăţii si/sau la una sau mai multe locaţii diferite prin conferinţă telefonică sau videoconferinţă prin care toţi membrii se pot auzi şi pot comunica unul cu celalalt în acelaşi timp, sau la orice altă adresă din România convenită de toţi membrii Consiliului de Administraţie.
	6. Membrii Consiliului de Administraţie care participă la şedinţe telefonic şi/sau prin videoconferinţă vor fi consideraţi prezenţi în scopul determinării cvorumului şi majorităţii voturilor cu privire la oricare hotărâre supusă votului în acea şedinţă, cu condiţia ca astfel de hotărâri să fie semnate ulterior în original de fiecare membru al Consiliului de Administraţie care a participat astfel la şedinţă.
	7. În mod excepţional, oricând este justificat de urgenţa problemelor ce vor fi discutate şi de interesul Societăţii, hotărârile Consiliului de Administraţie pot fi de asemenea adoptate în scris pe fax, dacă aceste hotărâri sunt semnate de fiecare membru al Consiliului de Administraţie. Originalele semnate de fiecare membru al Consiliului de Administraţie vor fi trimise preşedintelui Consiliului de Administraţie în cel mai scurt timp posibil. Această procedură nu poate fi folosită pentru adoptarea situaţiilor financiare anuale.
	8. Membrii Consiliului de Administraţie pot fi reprezentaţi la şedinţele Consiliului de Administraţie de către alţi membri ai Consiliului de Administraţie. Un membru al Consiliului de Administraţie poate reprezenta doar un singur membru absent.
	9. Şedinţele Consiliului de Administraţie se vor ţine în limba română sau în limba engleză.
	10. Procesul verbal al şedinţei va fi redactat în conformitate cu legea română și va prevedea numele membrilor Consiliului de Administraţie care au participat la şedinţă, ordinea de zi şi hotărârile luate, numărul voturilor exprimate şi opiniile separate şi va fi distribuit în termen de cinci (5) zile lucrătoare după şedinţă, tuturor membrilor Consiliului de Administraţie, indiferent dacă au fost sau nu prezenţi la acea şedinţă. Procesul-verbal va fi semnat de către preşedintele şedinţei şi de cel puţin un alt membru al Consiliului de Administraţie. Membrii Consiliului de Administraţie prezenţi la şedinţă pot semna de asemenea procesul-verbal.
	11. Membrii Consiliului de Administrație se vor asigura pentru răspundere profesională.

# CAPITOLUL VII

# DIRECTORII

## Art. 17. Numirea directorilor

* 1. Consiliul de Administratie poate delega atributiile sale unuia sau mai multor directori, astfel cum acest organism considera necesar si oportun pentru conducerea si reprezentarea corespunzatoare a Societatii.
	2. Directorii pot fi numiti dintre administratori sau din afara Consiliului de Administratie. Presedintele Consiliului de Administratie al Societatii poate fi numit si Director General.

## Art. 18. Prerogativelor directorilor

* 1. Directorii Societatii sunt responsabili cu luarea tuturor masurilor aferente conducerii Societatii si reprezentarea acesteia potrivit puterilor delegate acestora de catre Consiliul de Administratie si cu respectarea competentelor exclusive rezervate de Actul Constitutiv și Legea Societăților Consiliului de Administratie si Adunarii Generale a Actionarilor.
	2. Fiecare si oricare dintre directorii Societatii va avea posibilitatea de a-si subdelega puterile, in tot sau in parte, oricarei alte persoane pe care o considera potrivita, in cazul absentei determinate de vacante, calatorii de afaceri, concedii medicale si alte asemenea situatii.
	3. Directorii sunt raspunzatori pentru neindeplinirea obligatiilor lor astfel cum au fost stabilite prin lege, prezentul Act Constitutiv si hotararile Consiliului de Administratie.

# CAPITOLUL VIII

# FUNCTIONAREA SOCIETATII

## Art. 19. Exercitiul financiar

* 1. Activitatile economice si financiare ale Societatii pot fi supuse examinarii unui auditor financiar.

**Art. 20. Anul Financiar**

20.1. Anul financiar incepe la 1 ianuarie si se incheie la 31 decembrie ale fiecarui an. Prin exceptie, primul exercitiu financiar incepe de la data constituirii Societatii si se incheie la data de 31 decembrie a aceluiasi an.

## Art. 21. Auditorul financiar

21.1 Auditorul financiar al Societatii este BDO AUDITORS & ACCOUNTANTS SRL, o societate română, având sediul în România, Cluj-Napoca, str. Mihai Eminescu, nr.3, et.1, autorizație nr. 1003/26.11.2010, emisă de Camera Auditorilor Financiari din România, înregistrată la Registrul Comerțului cu nr.J12/2609/2002, având cod unic de identificare CUI 15106663, reprezentată în relațiile cu Societatea de Dl. Apostol Dan Gabriel, cetățean român, născut la data de 07.11.1975, in Municipiul Bacau, jud. Bacau, domiciliat în Municipiul Cluj-Napoca, str. Aleea Sabin Dragoi, nr.13-15, legitimat cu CI seria CJ nr.502620, emisă de SPCLEP Cluj-Napoca la data de 27.08.2020, CNP 1751107040019, numită în aceasta calitate in aceasta calitate pana la data de 08.03.2025.

## Art. 22. Registrele Societatii

22.1. Consiliul de Administratie este responsabil pentru tinerea si actualizarea urmatoarelor registre:

1. Registrul Actionarilor care indica, dupa caz, numele si domiciliul/sediul social al Actionarilor, Actiunile inregistrate detinute de fiecare Actionar si platile efectuate in legatura cu aceste Actiuni si inregistrarile privind cesiunile acestora;
2. Un registru al Hotararilor Adunarii Generale a Actionarilor;
3. Un registru al deciziilor Consiliului de Administratie;
4. Un registru al proceselor-verbale ale dezbaterilor si constatarilor facute de auditori in exercitarea mandatului;
5. Orice alt registru ce poate fi cerut in virtutea legislatiei aplicabile.

22.2. Toate aceste registre vor fi tinute la sediul Societatii.

## Art. 23. Profitul. Fondul de rezerva. Alte fonduri.

23.1. Profitul net ramas dupa deducerea taxelor si a datoriilor stabilite prin lege si a contributiei la fondul de rezerva, va fi in totalitate la dispozitia Actionarilor pentru a fi reinvestit in Societate si/sau pentru a fi platit Actionarilor conform hotararii Adunarii Generale a Actionarilor.

23.2. Din profitul obtinut, cel putin cinci (5) la suta va fi depus anual in fondul de rezerva, pana cand acest fond atinge un nivel egal cu cel putin o cincime (1/5) din capitalul social al Societatii.

23.3 Adunarea Generala a Actionarilor poate decide sa infiinteze alte fonduri speciale in vederea dezvoltarii Societatii.

# CAPITOLUL IX

# SCHIMBAREA FORMEI JURIDICE SI DIZOLVAREA SOCIETATII

## Art. 24. Schimbarea formei juridice

24.1. Adunarea Generala a Actionarilor poate decide, in orice moment, schimbarea formei juridice a Societatii. In aceasta situatie, Societatea va indeplini formalitatile legale necesare pentru inregistrarea si publicitatea prevazuta pentru incorporarea societatilor comerciale.

## Art. 25. Dizolvarea Societatii

25.1. Urmatoarele situatii duc la dizolvarea Societatii:

1. in cazurile prevazute de Legea Societatilor;
2. in orice alt caz, prin decizia Adunarii Generale a Actionarilor.

# CAPITOLUL X

# DISPOZITII FINALE

26.1. Prezentul Act Constitutiv este guvernat de si interpretat in conformitate cu legislatia din Romania.

26.2. Prezentul Act Constitutiv va fi completat cu prevederile Legii Societatilor.

26.3. Orice pretentie sau disputa ce decurge in legatura cu acest Act Constitutiv, inclusiv cu valabilitatea, interpretarea sau exercitarea drepturilor sau cu indeplinirea responsabilitatilor pevazute in prezentul si care nu pot fi solutionate pe cale amiabila, vor fi solutionate in mod definitiv de instantele competente din Romania.

Prezentul Act Constitutiv a fost semnat astazi, **01.08.2022 in** 3 (trei) exemplare originale.

ASOCIATI

**DL. OPREAN VOICU**